钦定古今图书集成/理学汇编/学行典/第254卷 > 张则文〈子开魏〉
## 钦定古今图书集成/理学汇编/学行典/第254卷 > 张则文〈子开魏〉

按《德安府志》：“张则文，性行端质，好施济。戚里待文举
火者众，乡争构，欲讼者息之，已讼者解之。恒谓讼乃
杀气，无讼则兵刑寝矣。年七十三卒。子开魏，以明经
教谕江夏，升广东遂溪令。时值南警，本郡镇将守备
劫属县印迎降。魏抗节服鸩为监守者解逃深山为
僧，数月始出，白其状。督抚怜其抗节，上疏申雪，获免”
归。